12 Nanshi, nemwisāshila pa lusalusa lwa Leza, banwe banabetu, lambulai imbidi yenu+ ke kitapwa kyūmi, kijila,+ kitabijibwa na Leza, ke mingilo ikola na bukomo bwenu bwa kulanguluka kadi.+2 Kadi lekai kwiula* ino ngikadilo ya bintu,* ino alamukai na kushinta ñeni yenu,+ amba mujingulule banwe bene+ kiswa-mutyima kya Leza kiyampe, kitabijibwe ne kibwaninine.3 Mwanda pa kanye ka ku buntu bitupu konapelwe, nalombola muntu ne muntu kwako umbukata mwenu amba kakīlangila aye mwine bipitepite,+ ino alange mwanda wa kwikala na ñeni mibwane, umo ne umo mungya kipimo kya lwitabijo lumupele* Leza.+4 Mwanda monka motwikadile na bya ku ngitu bingi ku umbidi umo,+ ino abyo bya ku ngitu kebidipo byonso na mwingilo umo,5 ne batwe netu, nansha byotudi bangi, twi umbidi umo onka umbumo na Kidishitu, ino batwe bonso muntu ne muntu twi bya ku ngitu bīlungile abyo bine kimo na kikwabo.+6 Penepo nanshi, byotudi na byabuntu bishileshile mwendele kanye ka ku buntu bitupu kotupelwe,+ shi i kya bupolofeto, tunenei bupolofeto mwendele lwitabijo lwetu;7 shi kadi i mwingilo, twendelelei na uno mwingilo; kadi yewa ufundija, endelele na bufundiji bwandi;+8 kadi yewa ukankamika,* akankamike;*+ yewa waba,* ābe pampikwa kakama;+ yewa wendeja,* endeje na kininga;*+ yewa ufwilañana lusa nandi, afwile ba lusa na nsangaji.+9 Buswe bwenu bwikale bwampikwa buzazangi.+ Shikididilwai byobya bibi;+ lamatai ku byobya biyampe.10 Mu buswe bwa bu bana na bana mwisanswei banwe bene na bene kisanso kya ku mutyima. Mu kwilēmeka banwe bene na bene namo, ikalai babajinji.*+11 Ikalai bankanka,* kemwakikalai bazoze.*+ Akai mushipiditu.+ Ingidilai Yehova* bu bapika.+12 Sangalai mu lukulupilo. Ūmininai mu byamalwa.+ Takamanai mu milombelo.+13 Mwiabilei na bajila mungya byobabudilwe.+ Ikalai na kibidiji kya kutundaila beni.+14 Eselai’nka kwesela boba bemupangapanga;+ eselai ne kufinga mpika.+15 Sangalai na boba basangala; dilai na boba badila.16 Langilai bakwenu monka momwilangilanga banwe bene; kemwakitai mityima ku bintu bya kwizunzula,* ino londai bintu bya kwityepeja.+ Kemwakikalai ba tunangu mu meso enu banwe bene.+17 Kemwakyalwijai muntu kibi ku kibi.+ Tai mutyima ku byobya bilumbuluke ku meso a bantu bonso.18 Shi bikokejika, mungya momubwaninya, ikalai mu ndoe na bantu bonso.+19 A baswedibwe kemwakīlubwilai kinongo banwe bene, ino shilai bukalabale* kyaba;+ mwanda i kilembwe amba: “‘Kinongo i kyami; i ami ukajokeja,’ i Yehova* unena.”+20 Ino “shi walwana nobe udi na nzala, mupe byakudya; shi udi na kyumwa, mupe bya kutoma; mwanda shi ulonga namino ukamulundikila makala a mudilo pa mutwe wandi.”*+21 Kemwakinekenibwai na bibi, ino banwe nekenyai nyeke bibi na biyampe.+
bem_Latn